P6_TA(2006)0519

Særprogrammet "Idéer" (EF's syvende rammeprogram) *

Europa-Parlamentets lovgivningsmæssige beslutning om forslag til Rådets beslutning om særprogrammet "Idéer" til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (KOM(2005)0441 - C6-0382/2005 - 2005/0186(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2005)0441) [1] og det ændrede forslag (KOM(2005)0441/2) [1],

- der henviser til EF-traktatens artikel 166, der danner grundlag for Rådets høring af Parlamentet (C6-0382/2005),

- der henviser til forretningsordenens artikel 51,

- der henviser til betænkning fra Udvalget om Industri, Forskning og Energi og udtalelse fra Budgetudvalget og Kultur- og Uddannelsesudvalget(A6-0369/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Betragtning 4

(4) Forslag til "frontlinjeforskning" bør udelukkende bedømmes ud fra kvalitetskriterier anlagt af fagfæller ved "peer review", og de bør være præget af tværfaglighed, have karakter af pionerprojekter med stor risiko og ikke kun stamme fra veletablerede forskerhold, men også fra nye grupper og mindre erfarne forskere. | (4) Forslag til "frontlinjeforskning"jf. grundforskning, bør udelukkende bedømmes ud fra kvalitetskriterier anlagt af fagfæller ved "peer review", og de bør være præget af tvær- og flerfaglighed, have karakter af pionerprojekter med stor risiko og ikke kun stamme fra veletablerede forskerhold, men også fra nye grupper og mindre erfarne forskere. |

Ændring 2

Betragtning 6

(6) Europa-Kommissionen bør være ansvarlig for gennemførelsen af særprogrammet og stå som garant for Det Europæiske Forskningsråds uafhængighed og integritet såvel som for dets effektivitet. | (6) Kommissionen bør i en forsøgsperiode på to til maksimalt tre år være ansvarlig for gennemførelsen af særprogrammet og stå som garant for Det Europæiske Forskningsråds uafhængighed og integritet såvel som for dets effektivitet. |

Ændring 3

Betragtning 8

(8) For at sikre Det Europæiske Forskningsråds integritet bør Kommissionen sørge for, at dette særprogram gennemføres i overensstemmelse med de opstillede mål. | (8) For at sikre Det Europæiske Forskningsråds integritet bør Kommissionen sammen med Europa-Parlamentet og Rådet sørge for, at dette særprogram gennemføres i overensstemmelse med de opstillede mål. |

Ændring 4

Betragtning 10

(10) Rammeprogrammet bør være et supplement til medlemsstaternes aktiviteter og andre fællesskabstiltag, som — foruden navnlig satsningerne på strukturfonde, landbrug, uddannelse, konkurrenceevne og innovation, erhvervspolitik, sundhed, forbrugerbeskyttelse, beskæftigelse, energi, transport og miljø — er nødvendige led i den samlede strategiske satsning på Lissabon- målene. | (10) Rammeprogrammet bør være et supplement til medlemsstaternes aktiviteter og andre fællesskabstiltag, som — foruden navnlig satsningerne på strukturfonde, landbrug, uddannelse, kultur og medier, konkurrenceevne og innovation, erhvervspolitik, sundhed, forbrugerbeskyttelse, beskæftigelse, energi, transport og miljø — er nødvendige led i den samlede strategiske satsning på Lissabon-målene. |

Ændring 5

Betragtning 13

(13) Forskningsaktiviteter under dette program bør gennemføres under overholdelse af grundlæggende etiske principper, herunder dem, der kommer til udtryk i Den Europæiske Unions charter om grundlæggende rettigheder. | (13) Forskningsaktiviteter under dette program bør gennemføres under overholdelse af grundlæggende etiske principper, herunder dem, der kommer til udtryk i Den Europæiske Unions charter om grundlæggende rettigheder, og bekræfte forskningens samfundsmæssige og humanistiske værdi med respekt for den etiske og kulturelle mangfoldighed. |

Ændring 6

Betragtning 14 a (ny)

| (14 a) For at forenkle og reducere omkostningerne ved udbud bør Kommissionen skabe forudsætningerne for underretning af deltagerne i udbudsproceduren ved at etablere en database. |

Ændring 7

Betragtning 17

(17) Kommissionen bør sørge for, at driften af Det Europæiske Forskningsråd underkastes en uafhængig vurdering. På baggrund af denne vurdering og under hensyntagen til Det Europæiske Forskningsråds erfaringer med sine grundprincipper bør det senest i 2010 overvejes, om rådet bør reorganiseres som en juridisk uafhængig struktur med hjemmel i traktatens artikel 171. | (17) Kommissionen bør sikre, at driften af Det Europæiske Forskningsråd efter en forsøgsperiode på to til maksimalt tre år underkastes en uafhængig vurdering. På grundlag af de opnåede resultater bør Det Europæiske Forskningsråd varigt overgå til en struktur, der sikrer maksimal autonomi med samtidig transparens. I den forbindelse bør det senest i 2010 overvejes, om rådet bør reorganiseres som en juridisk uafhængig struktur med hjemmel i traktatens artikel 171. |

Ændring 8

Artikel 2

I overensstemmelse med rammeprogrammets bilag II skønnes bevillingsbehovet til gennemførelse af særprogrammet at være 7460 EUR, hvoraf mindre end 6 % afsættes til Kommissionens administrative udgifter. | I overensstemmelse med rammeprogrammets bilag II skønnes bevillingsbehovet til gennemførelse af særprogrammet at være 7560 mio. EUR, hvoraf højst 3 % afsættes til administrationsog personaleudgifter på det budget, der hvert år står til rådighed for Det Europæiske Forskningsråd. |

Ændring 9

Artikel 2 a (ny)

| Artikel 2 a 1. Kommissionen træffer alle nødvendige foranstaltninger for at verificere, at de finansierede aktioner gennemføres effektivt og i overensstemmelse med bestemmelserne i forordning (EF, Euratom) nr. 1605/2002. 2. De samlede administrative udgifter til særprogrammet, herunder de interne udgifter og forvaltningsudgifter til det forvaltningsorgan, der foreslås oprettet, bør svare til de opgaver, der er omfattet af dette program, og skal godkendes af budgetmyndigheden og den lovgivende myndighed. 3. Budgetbevillingerne anvendes i overensstemmelse med princippet om forsvarlig økonomisk forvaltning, dvs. i overensstemmelse med principperne om sparsommelighed, produktivitet, effektivitet og proportionalitet. |

Ændring 27

Artikel 3, stk. 2 a (nyt)

| 2 a. Hvad angår anvendelse af humane embryonale stamceller, der allerede er deriveret inden vedtagelsen af nærværende rammeprogram, skal institutionerne, organisationerne og forskerne være underlagt strenge krav om tilladelse og kontrol efter retsgrundlaget i den eller de berørte medlemsstater. |

Ændring 10

Artikel 4, stk. 4

4. Kommissionen vil stå som garant for Det Europæiske Forskningsråds uafhængighed og integritet og sikre, at de opgaver, det får overdraget, udføres korrekt. | 4. Sammen med Europa-Parlamentet og Rådet vil Kommissionen stå som garant for Det Europæiske Forskningsråds uafhængighed og integritet og sikre, at de opgaver, det får overdraget, udføres korrekt. |

| Det videnskabelige råd og Kommissionen forelægger Europa- Parlamentet og Rådet en årlig beretning om Det Europæiske Forskningsråds arbejde, som navnlig behandler, i hvilken udstrækning de fastsatte mål har kunnet nås. |

Ændring 11

Artikel 4, stk. 4 a (nyt)

| 4 a. Kommissionen sikrer evaluering af forskningsresultaterne og udarbejder en rapport om Kommissionens bidrag til et dynamisk vidensamfund i Europa. |

Ændring 12

Artikel 5, stk. 1

1. Det videnskabelige råd sammensættes af videnskabsfolk, ingeniører og forskere med særlig fremragende renommé, som udpeges personligt af Kommissionen og handler uafhængigt af uvedkommende interesser. | 1. Det videnskabelige råd sammensættes af videnskabsfolk, ingeniører og forskere med særlig fremragende renommé, som så vidt muligt repræsenterer alle fagområder og grene af forskningen, og som ud over gennem fremragende videnskabelig dygtighed også kvalificerer sig gennem mangeårige erfaringer i videnskabelig forvaltning og handler uafhængigt af uvedkommende interesser. |

Ændring 13

Artikel 5, stk. 3, litra - a (nyt)

| - a)udarbejder en samlet strategi for Det Europæiske Forskningsråds arbejde, som med regelmæssige mellemrum tilpasses de videnskabelige krav |

Ændring 14

Artikel 5, stk. 3, litra b

b)metoderne til det peer-review ved fagfæller og den bedømmelse af indkomne forslag, der vil danne grundlag for udvælgelsen af, hvilke forslag der skal have støtte | b)metoderne til og principperne for det peer-review ved fagfæller og den bedømmelse af indkomne forslag, der vil danne grundlag for udvælgelsen af, hvilke forslag der skal have støtte |

Ændring 15

Artikel 6, stk. 1

1. Kommissionen vedtager et arbejdsprogram til gennemførelse af særprogrammet med en mere detaljeret redegørelse for målene og de videnskabelige og teknologiske prioriteringer, der er fastsat i bilag I, den tilhørende finansiering og tidsplanen for gennemførelsen. | 1. Kommissionen og det videnskabelige råd vedtager et arbejdsprogram til gennemførelse af særprogrammet med en mere detaljeret redegørelse for målene og de videnskabelige og teknologiske prioriteringer, der er fastsat i bilag I, den tilhørende finansiering og tidsplanen for gennemførelsen. |

Ændring 16

Artikel 7 a (ny)

| Artikel 7 a Agter Kommissionen at ændre den fordeling af udgifterne, der er fastsat i anmærkningerne og bilaget til Den Europæiske Unions almindelige budget, underretter den på forhånd budgetmyndigheden herom. |

Ændring 17

Artikel 8, stk. 6

6. Kommissionen orienterer regelmæssigt udvalget om, hvordan det går med gennemførelsen af særprogrammet som helhed. | 6. Kommissionen orienterer regelmæssigt udvalget og Europa-Parlamentets kompetente udvalg om, hvordan det går med gennemførelsen af særprogrammet som helhed, og om alle FTU-aktiviteter, som modtager tilskud under særprogrammet.. |

Ændring 18

Artikel 8, stk. 6 a (nyt)

| 6 a. Kommissionens rapport skal indeholde en evaluering af den økonomiske forvaltnings forsvarlighed og af effektiviteten og korrektheden af den budgetmæssige og økonomiske forvaltning af særprogrammet. |

Ændring 19

Artikel 8 a (nyt)

| Artikel 8 a 1. Efter en forsøgsperiode på to til maksimalt tre år gennemføres en evaluering af Det Europæiske Forskningsråds arbejde, foretaget af eksterne eksperter. I den forbindelse evalueres bl.a., om målsætningerne for Det Europæiske Forskningsråd er blevet opfyldt, og om procedurerne er forløbet effektivt og åbent, om den videnskabelige uafhængighed har kunnet sikres, og om der er taget hensyn til ideen om videnskabelig dygtighed. I evalueringen tages der desuden stilling til spørgsmålet om, hvilken struktur der på lang sigt er hensigtsmæssig for Det Europæiske Forskningsråd. 2. Uanset denne evaluering skal der under alle omstændigheder vælges en struktur på lang sigt for Det Europæiske Forskningsråd, der sikrer maksimal uafhængighed samtidig med transparens og ansvarlighed over for Kommissionen, Europa-Parlamentet og Rådet. |

Ændring 20

Bilag I, "Aktiviteter", afsnit 1 a (nyt)

| Der tilskyndes til flerfaglighed og tværfaglighed, til førstnævnte via fælles mekanismer, der kan anvendes i forbindelse med mere end ét teknologisk eller videnskabeligt tema. Tværfaglighed vil løse de vanskeligheder, der skyldes problemernes kompleksitet, også inden for prioriterede temaer, hvor et enkelt fag i de fleste tilfælde ikke kan skabe de relevante videnskabelige fremskridt, hvilket hindrer, at resultaterne kan omsættes i sociale, miljømæssige eller økonomiske fremskridt. |

Ændring 21

Bilag I, "Det videnskabelige råd", afsnit 1

Det videnskabelige råd sammensættes af personligt udpegede repræsentanter for det europæiske forskersamfund på højeste plan, som handler uafhængigt af uvedkommende interesser. Medlemmerne vil blive udnævnt af Kommissionen efter en uafhængig udpegningsprocedure. | Det videnskabelige råd sammensættes af personligt udpegede repræsentanter for det europæiske forskersamfund på højeste plan, hvis kvalifikationer ikke blot omfatter fremragende videnskabelig dygtighed, men også mangeårige erfaringer med videnskabelig forvaltning, som repræsenterer flest mulige fagområder og grene af forskningen, og som handler uafhængigt af uvedkommende interesser. |

| Medlemmerne vil af det videnskabelige råd blive udvalgt i forskersamfundet af det videnskabelige råd, som vil sikre viften af videnskabsmændenes forskningsområder på grundlag af generelle kriterier, der fastlægges af EU's lovgivende myndigheder efter proceduren i traktatens artikel 251, og de udnævnes af Kommissionen efter en høring i Europa-Parlamentet. |

| Medlemmerne udnævnes for en periode på fire år med mulighed for genudnævnelse for yderligere tre år. Der anvendes et rotationssystem til at vælge medlemmerne, således at hvert valg sikrer nyvalg af en tredjedel af medlemmerne. |

| Medlemmerne af det videnskabelige råd vedtager en adfærdskodeks for at hindre interessekonflikter. |

| Det videnskabelige råd udnævner en generalsekretær til at deltage i tilrettelæggelsen af arbejdet og til at sikre effektivt samarbejde med Kommissionen og den specifikke gennemførelsesstruktur. |

Ændring 22

Bilag I, "Den specifikke gennemførelsesstruktur"

Den specifikke gennemførelsesstruktur får ansvaret for alle aspekter af den administrative iværksættelse og gennemførelse af programmet, således om fastlagt i det årlige arbejdsprogram. Den skal navnlig gennemføre evalueringsprocedurerne samt peer review-og udvælgelsesprocessen efter de principper, som det videnskabelige råd fastlægger, og varetage den økonomiske og videnskabelige forvaltning af støtten. | Det videnskabelige råd vil indledningsvis blive bistået af en specifik gennemførelsesstruktur får ansvaret for alle aspekter af den administrative iværksættelse og gennemførelse af programmet, således om fastlagt i det årlige arbejdsprogram. Den skal navnlig gennemføre evalueringsprocedurerne samt peer reviewog udvælgelsesprocessen efter de principper, som det videnskabelige råd fastlægger, og varetage den økonomiske og videnskabelige forvaltning af støtten. |

| Den specifikke gennemførelsesstruktur besættes med midlertidigt videnskabeligt og administrativt personale, førstnævnte udvalgt af det videnskabelige råd efter en transparent, offentlig procedure. Det administrative personale kan ansættes specielt til dette formål eller kan stilles til rådighed af fællesskabsinstitutionerne. |

| Administrationen skal være effektiv og holdes på det minimum, der er nødvendigt for at sikre god drift, stabilitet og kontinuitet i Det Europæiske Forskningsråd. |

Ændring 23

Bilag I, "Den specifikke gennemførelsesstruktur", afsnit 1 a (nyt)

| Den specifikke gennemførelsesstruktur rapporterer regelmæssigt til det videnskabelige råd. |

Ændring 24

Bilag I, "Europa-Kommissionens rolle", indledning

Europa-Kommissionen vil stå som garant for det europæiske forskningsråds fulde uafhængighed og integritet. Kommissionens opgaver i forbindelse med gennemførelsen af programmet vil bestå i at sikre, at programmet gennemføres i overensstemmelse med de videnskabelige mål, der er anført ovenfor, og med kravene om videnskabelig topkvalitet, således som fastsat uafhængigt af det videnskabelige råd. Kommissionen skal navnlig: | Sammen med Europa-Parlamentet og Rådet vil Kommissionen stå som garant for det europæiske forskningsråds fulde uafhængighed og integritet. Kommissionens opgaver i forbindelse med gennemførelsen af programmet vil bestå i at sikre, at programmet gennemføres i overensstemmelse med de videnskabelige mål, der er anført ovenfor, og med kravene om videnskabelig topkvalitet, således som fastsat uafhængigt af det videnskabelige råd. Kommissionen skal navnlig: |

Ændring 25

Bilag I, "Europa-Kommissionens rolle", led 2

—vedtage arbejdsprogrammet og indstillingerne vedrørende gennemførelsesmetoder, som fastlagt af det videnskabelige råd | —sammen med det videnskabelige råd vedtage arbejdsprogrammet og indstillingerne vedrørende gennemførelsesmetoder, som fastlagt af det videnskabelige råd |

Ændring 26

Bilag I, "Europa-Kommissionens rolle", led 5 a (nyt)

| —udnævne den specifikke gennemførelsesstrukturs direktør og ledende personale efter fælles overenskomst med det videnskabelige råd. |

[1] Endnu ikke offentliggjort i EUT.

--------------------------------------------------